Nobili domine Blanche, comitisse Britannie, frater Odo, abbas de Prulliaco, totusque ejusdem loci conventus salutem in Domino. Noveritis quod karissimus dominus noster Theobaldus, Dei gratia rex Navarre, Campanie Brieque comes palatinus, penes nos et ecclesiam nostram deposuit duo paria litterarum custodienda, videlicet litteras domini pape bullatas de dispensatione matrimonii inter vos et nobilem virum Johannem, maritum vestrum, celebrandi et alias litteras super dotalicio vestro, sigillo prioris comitis Britannie sigillatas. quarum tenor talis est: Ego, primus dux Britannie, comes Richemontus, et ego Johannes, filius ejus, notum facimus universis presentes litteras inspecturis quod cum Johannes, filius meus, duceret in uxorem Blancham, filiam nobilis viri Theobaldi, Dei gratia regis Navarre, Campanie et Brie comitis palatini, dictus Johannes, filius meus, dotavit eam de tertia parte terre sue Britannie et de medietate terre quam teneo in regno Francie et in comitatu Campanie post decessum meum et de castro de Fara sito infra portum de Fara; de hiis conventionibus tenendis requiremus bona fide dominam nostram comitissam Drocarum quod litteras suas patentes tradat domino regi Navarre de eo quod pertinet ad feodum suum de rebus predictis et, si ipsa nollet facere, hoc pro nobis faceremus pro posse nostro quod Johannes, filius ejus, super hoc litteras suas patentes daret regi predicto quando veniret ad etatem. Hec autem omnia supradicta juravimus fideliter adimplere, et, quia ego Johannes sigillum non habebam, rogavi patrem meum ut pro se et pro me presentes litteras sigillo suo roboraret. Actum apud Castrum Theodorici anno Domini millesimo ducentesimo tricesimo quinto, die mercurii post festum beati Laurentii. Nos vero dictas litteras dicto domino regi tenemur reddere pro auxilio et defensione nostra, si necesse fuerit, quam dijunxerit, dum tamen idem rex tradat nobis litteras suas patentes de ipsis penes nos vel ecclesiam nostram reponendis et, si ipsam decedere contigerit, quod absit, nos reddemus easdem litteras nobis vel certo mandato nostro nostras patentes litteras deferenti. Actum anno Domini millesimo ducentesimo quadragesimo secundo, mense januario.